text: Legoklodser er dyre i Danmark - billige i udlandet
  17 maj 2011 kl. 11.02
  Selvom legoklodserne bliver lavet i Billund, er legetøjet meget dyrere her end i for eksempel USA.
  I Legos internetbutik koster et Mærsk containerskib 675 kroner for en amerikaner, mens danskere skal betale 999 kroner.
  Det skriver 24timer i dag.
  Og helt voldsomt bliver det, hvis man vil have Dødsstjernen fra Star Wars-serien.
  På lego.com skal danskere op med 1250 kroner mere, end amerikanere skal: 2250 kroner i USA mod 3499 kroner herhjemme.
  Kommunikationschef hos Lego Charlotte Simonsen forklarer prisforskellen med højere danske skatter og afgifter, men konkurrencestyrelsen har en anden forklaring.
  - Sådan en prisforskel kan være et udtryk for en meget svag konkurrence i Danmark, siger Søren Gaard, der er kontorchef i Konkurrencestyrelsen, til 24timer.
  